# สงครามรัสเซีย–ยูเครน

| สงครามรัสเซีย–ยูเครน |
| --- |
|  สถานการณ์ทางทหาร ณ วันที่ 27 มิถุนายน 2026
      ควบคุมโดยยูเครน       ควบคุมโดยรัสเซียและกองทัพที่สนับสนุนรัสเซีย |
|

|  |  |
| --- | --- |
| วันที่ | 20 กุมภาพันธ์​ 2014–ปัจจุบัน​ |
| สถานที่ | ยูเครน |
| สถานะ |
ดำเนินอยู่
* กองทหารรัสเซียเข้ายึดครองไครเมียท่ามกลางความขัดแย้งนิยมรัสเซียในประเทศยูเครน หลังการปฏิวัติใน ค.ศ. 2014
* การแทรกแซงของรัสเซียในสงครามในดอนบัส
* รัสเซียผนวกไครเมียและบางส่วนของแคว้นปกครองตนเองยูเครนตะวันออกเฉียงใต้ 4 แห่งในปี 2014 และ 2022 ตามลำดับ
* รัสเซียยึดครองดินแดนยูเครนประมาณ 18% ณ เดือนพฤศจิกายน พ.ศ. 2565
 |

 |
| คู่สงคราม |
| * **ยูเครนสนับสนุนอาวุธ**:
* สหภาพยุโรป
* เนโท

**คว่ำบาตรทางเศรษฐกิจรัสเซีย**:

รายการ
* + สหภาพยุโรป
	+ แอลเบเนีย
	+ ออสเตรเลีย
	+ อาเซอร์ไบจาน
	+ แคนาดา
	+ จอร์เจีย
	+ ไอซ์แลนด์
	+ ญี่ปุ่น
	+ คอซอวอ
	+ ลีชเทินชไตน์
	+ มอลโดวา
	+ โมนาโก
	+ นิวซีแลนด์
	+ มาซิโดเนียเหนือ
	+ นอร์เวย์
	+ สิงคโปร์
	+ เกาหลีใต้
	+ สวิตเซอร์แลนด์
	+ ไต้หวัน
	+ ตุรกี
	+ สหราชอาณาจักร
	+ สหรัฐ
	+ อุซเบกิสถาน

**การสนับสนุนทางไซเบอร์**:
* สหภาพยุโรป
* ออสเตรเลีย
* แคนาดา
* สหรัฐ
 | * **รัสเซีย สาธารณรัฐประชาชนดอแนตสก์
* สาธารณรัฐประชาชนลูฮันสก์

 เบลารุส |
| ผู้บังคับบัญชาและผู้นำ |
| * **วอลอดือมือร์ แซแลนสกึย** (2019–ปัจจุบัน)
* **แปตรอ ปอรอแชนกอ** (2014–2019)
 | * **วลาดีมีร์ ปูติน มีฮาอิล มีชุสติน (2020–ปัจจุบัน)
* ดมีตรี เมดเวเดฟ (2014–2020)
* เซียร์เกย์ ชอยกู
* วาเลรี เกราซีมอฟ

**เบลารุส อาเลียกซันดร์ ลูกาแชนกา
 |
| กำลัง |
| *รายละเอียดเหตุการณ์ที่เกี่ยวข้องในประเด็นสำคัญของสงคราม:*
\* การผนวกไครเมียโดยประเทศรัสเซีย
\* สงครามในดอนบัส
\* การรุกรานยูเครนของรัสเซีย พ.ศ. 2565 |
| ความสูญเสีย |
| * เสียชีวิต 4,619 ราย
* บาดเจ็บ 9,700–10,700 คน
* สูญหาย 70 คน
* ตกเป็นเชลย 2,768 คน
* เข้าร่วมกองกำลังรัสเซีย 9,268 คน
* รถถังที-64เสียหายมากกว่า 300 คัน
 | * เสียชีวิต 5,768 คน
* บาดเจ็บ 12,700–13,700 คน
 |

จุดที่ถูกขีปนาวุธโจมตีในเคียฟ (24 กุมภาพันธ์ ค.ศ. 2022)
**สงครามรัสเซีย–ยูเครน** (ยูเครน: російсько-українська війна, อักษรโรมัน: *rosiisko-ukrainska viina*) เริ่มต้นเมื่อเดือนกุมภาพันธ์ ค.ศ. 2014 และยังคงดำเนินต่อไป หลังจากการปฏิวัติศักดิ์ศรีของยูเครน รัสเซียได้ยึดครองและผนวกไครเมียจากยูเครน จากนั้นจึงสนับสนุนกลุ่มกองกำลังกึ่งทหารของรัสเซียที่เริ่มทำสงครามทางตะวันออกของภูมิภาคดอนบัสกับกองทหารของยูเครน ในปี ค.ศ. 2018 ยูเครนประกาศว่าภูมิภาคดังกล่าวถูกยึดครองโดยรัสเซีย

ภายหลังจากการประท้วงของยูโรไมดานและการปฏิวัติได้ส่งผลทำให้ถอดถอนประธานาธิบดี วิกตอร์ ยานูกอวึช ที่สนับสนุนรัสเซียในเดือนกุมภาพันธ์ ค.ศ. 2014 มีการก่อความไม่สงบของฝ่ายที่สนับสนุนรัสเซียได้ปะทุขึ้นในบางส่วนของยูเครน ทหารรัสเซียที่ไม่มีเครื่องยศได้เข้าควบคุมตำแหน่งทางยุทธศาสตร์และโครงสร้างพื้นฐานในดินแดนไครเมียของยูเครนและเข้ายึดรัฐสภาไครเมีย รัสเซียจัดให้มีการลงประชามติที่มีการโต้เถียงกัน ซึ่งผลลัพธ์ที่ออกมาคือ ไครเมียจะต้องถูกเข้าร่วมกับรัสเซีย สิ่งนี้นำไปสู่การผนวกไครเมีย ในเดือนเมษายน ค.ศ. 2014 การเดินขบวนของกลุ่มที่สนับสนุนรัสเซียในดอนบัสได้ก่อให้เกิดบานปลายจนกลายเป็นสงครามระหว่างกองทัพยูเครนและกองกำลังฝ่ายแบ่งแยกดินแดนที่ได้รับการสนับสนุนจากรัสเซียของสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งประกาศตนเป็นอิสระ

ยานพาหนะทางทหารของรัสเซียที่ไม่เครื่องหมายได้ก้าวข้ามชายแดน สู่สาธารณรัฐดอแนตส์ สงครามโดยไม่ได้มีการประกาศได้เริ่มขึ้นระหว่างกองกำลังยูเครนในฝ่ายหนึ่งและฝ่ายแบ่งแยกดินแดนที่ได้ผสมปนเปกับทหารรัสเซียในอีกฝ่ายหนึ่ง แม้ว่ารัสเซียจะพยายามหลบซ่อนในการมีส่วนร่วม สงครามได้จบลงด้วยความขัดแย้งคงที่ กับความพยายามในการเรียกร้องให้มีการหยุดยิงซึ่งประสบความล้มเหลวซ้ำแล้วซ้ำเล่า ใน ค.ศ. 2015 รัสเซียและยูเครนได้ลงนามในข้อตกลงมินสค์ 2 แต่มีข้อพิพาทหลายประการที่คอยขัดขวางจนไม่สามารถบรรลุผลได้อย่างเต็มที่ ใน ค.ศ. 2019 ประมาณ 7% ของยูเครนถูกจัดประเภทโดยรัฐบาลยูเครนว่าเป็นดินแดนที่ถูกยึดครองเป็นการชั่วคราว

ใน ค.ศ. 2021 และต้นปี ค.ศ. 2022 มีการรวมตัวกันของกองทัพรัสเซียครั้งใหญ่บริเวณรอบชายแดนยูเครน เนโทได้กล่าวหาว่ารัสเซียทำการวางแผนในการรุกรานซึ่งได้ให้การปฏิเสธ วลาดีมีร์ ปูติน ประธานาธิบดีแห่งรัสเซียได้วิจารณ์ว่า การขยายตัวของเนโทเป็นภัยคุกคามต่อประเทศของเขา และต้องการห้ามเพื่อไม่ให้ยูเครนเข้าร่วมเป็นพันธมิตรทางทหารมาโดยตลอด นอกจากนี้ เขายังได้แสดงมุมมองของลัทธิการทวงดินแดนกลับคืนมา(irredentist) ได้ตั้งคำถามถึงสิทธิในการดำรงอยู่ของยูเครน และได้บอกกล่าวที่เป็นเท็จว่ายูเครนถูกก่อตั้งขึ้นโดยวลาดีมีร์ เลนิน เมื่อวันที่ 21 กุมภาพันธ์ ค.ศ. 2022 รัสเซียได้ให้การรับรองอย่างเป็นทางการแก่ทั้งสองรัฐฝ่ายแบ่งแยกดินแดนซึ่งประกาศตนเป็นอิสระในดอนบัส และส่งกองกำลังทหารเข้าไปในดินแดนอย่างเปิดเผย สามวันต่อมา รัสเซียเข้ารุกรานยูเครน ประชาคมระหว่างประเทศส่วนใหญ่ได้กล่าวประณามรัสเซียอย่างหนักสำหรับการกระทำของตนในยูเครน โดยกล่าวหาว่าได้ทำการละเมิดกฏหมายระหว่างประเทศและรุกล้ำอธิปไตยของยูเครนอย่างร้ายแรง หลายประเทศได้ดำเนินการในการคว่ำบาตรทางเศรษฐกิจต่อรัสเซีย บุคคลหรือบริษัทที่มาจากรัสเซีย โดยเฉพาะอย่างยิ่งในภายหลังการรุกราน ค.ศ. 2022

## หมายเหตุ

## อ้างอิง